સજાની સુનાવણી થઈ તે પહેલાંની મુદતમાં કોર્ટમાં બંને પક્ષે ધારદાર દલીલો રજૂ કરવામાં આવી હતી જેમાં બચાવપક્ષે સુપ્રીમ કોર્ટના ચુકાદાને ટાંકીને જણાવ્યું હતું કે જો આતંકવાદીઓને સુધરવાની તક મળતી હોય તો ગુલબર્ગકાંડના આરોપીઓને પણ સુધરવાની તક મળવી જોઈએ. જેની સામે સરકારી વકીલે કોર્ટમાં વિરોધ કરતા જણાવ્યું હતું કે આતંકવાદીઓ તો બીજા દેશમાંથી આવીને આતંક અને હિંસા ફેલાવે છે જ્યારે આ કેસમાં આરોપીઓ માટે એવું કહી શકાય કે ભાઈને ભાઈ કો મારા.